
Europos Parlamento rezoliucija dėl Tarptautinių apskaitos standartų komiteto fondo (TASKF). Sudėties apžvalga. Viešoji atskaitomybė ir Tarptautinių apskaitos standartų tarybos (TAST) pasiūlymų dėl pokyčių struktūra

Europos Parlamentas,
–
atsižvelgdamas į Ekonomikos ir finansų reikalų tarybos (ECOFIN) išvadas dėl Tarptautinių apskaitos standartų tarybos (TAST) valdymo
,

–
atsižvelgdamas į Europos Parlamento ir Tarybos reglamentą Nr. 1606/2002,

–
atsižvelgdamas į Komisijos reglamentą, pagal kurį iš dalies keičiamas Reglamentas (EB) Nr. 1725/2003, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, kurie susiję su 8-uoju tarptautiniu finansinės atskaitomybės standartu (TFAS) dėl veiklos segmentų skelbimo,

–
atsižvelgdamas į 1999 m. birželio 28 d. Tarybos sprendimo Nr. 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką
, 8 straipsnį,

–
atsižvelgdamas į 2006 m. liepos 17 d. Tarybos sprendimą Nr. 2006/512/EB, iš dalies keičiantį Sprendimą Nr. 1999/468/EB
,

–
atsižvelgdamas į Europos Parlamento rezoliuciją
 dėl apskaitos standartų, naudojamų trečiosios šalies emitentų, ir jų atitikties TAFS, taip pat į joje nustatytas sąlygas, pagal kurias ES pritarė ES taikomų TAFS ir JAV visuotinės apskaitos praktikos (angl. GAAP) konvergencijos ir atitikties procesui,

–
atsižvelgdamas į Europos Parlamento rezoliuciją dėl tarptautinių finansinės atskaitomybės standartų (TFAS) ir Tarptautinių apskaitos standartų tarybos (TAST) valdymo
,

–
atsižvelgdamas į Europos Parlamento rezoliuciją dėl Komisijos sprendimo projekto, kuriuo iš dalies keičiamas Reglamentas (EB) Nr. 1725/2003, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 dėl Tarptautinio finansinės atskaitomybės standarto 8 (TFAS) dėl veiklos segmentų paskelbimo,

–
atsižvelgdamas į 2008 m. liepos 21 d. TASKF paskelbtą sudėties apžvalgą. Viešoji atskaitomybė ir TAST pasiūlymų dėl pokyčių struktūra,

–
atsižvelgdamas į Darbo tvarkos taisyklių 108 straipsnio 5 dalį,
A.
kadangi, Europos Sąjungos reikalavimu, emitentai, rengdami savo konsoliduotąsias finansines ataskaitas, turi taikyti tarptautinius atskaitomybės standartus,

1.
pažymi, kad TASKF pasiūlė įsteigti stebėsenos grupę; laikosi nuomonės, kad stebėsenos grupei turėtų būti suteikta teisė rekomenduoti kandidatus patikėtinių statusu, be to, jie turėtų būti atsakingi už atrinktų patikėtinių tvirtinimą pasibaigus sutartajam kandidatų nominavimo procesui;

2.
siekdamas užtikrinti skaidrumą ir atsakingumą, ragina stebėsenos grupę dalyvauti tvirtinant TAST darbotvarkę; pripažįsta, kad tolesnio atskaitomybės standartų nustatymo proceso metu ir toliau turėtų būti vengiama netinkamo kišimosi, be to, jis turėtų vykti konsultuojantis su visomis interesų grupėmis, įskaitant investuotojus;

3.
abejoja galimybe steigti stebėsenos grupę šiuo etapu, t. y. prieš pradedant antrąjį konsultacijos proceso siekiant apžvelgti TAST valdymą etapą ir neturint aiškios nuomonės apie stebėsenos grupės ir TASKF ryšį remiantis pastarojo nuostatomis;

4.
atkreipia dėmesį į tai, kad stebėsenos grupė turėtų atspindėti svarbiausių pasaulio valiutos zonų, įvairių kultūrų, besivystančios ir sparčiai vystomos ekonomikos šalių bei tarptautinių institucijų, taikančių atskaitomybės reikalavimą valstybinėms valdžios įstaigoms, pusiausvyrą, taip pat aktyviai dalyvauti skatindama skaidrią finansinę atskaitomybę ir efektyviai veikiančių kapitalo rinkų vystymą, vengdama procikliškumo, užtikrindama stabilų finansinių rinkų veikimą ir užkirsdama kelią sisteminei rizikai; pažymi, kad pritaria siūlymui, pagal kurį iš pradžių stebėsenos grupę turi sudaryti:

a)
atsakingas Europos Komisijos narys, 

b)
Tarptautinio valiutos fondo generalinis direktorius,

c)
Tarptautinės vertybinių popierių komisijų organizacijos (angl. IOSCO) Sparčiai besivystančių rinkų komiteto pirmininkas, 

d)
Tarptautinės vertybinių popierių komisijų organizacijos (angl. IOSCO) Technikos komiteto pirmininkas (ar pirmininko pavaduotojas arba, jeigu IOSCO Technikos komiteto pirmininkas yra ES vertybinių popierių rinkos priežiūros institucijos pirmininkas, Japonijos finansinių paslaugų agentūros pirmininkas arba JAV vertybinių popierių ir biržos komisijos pirmininkas, paskirtasis vertybinių popierių rinkos priežiūros institucijos pirmininkas), 

e)
Japonijos finansinių paslaugų agentūros pirmininkas,

f)
JAV vertybinių popierių ir biržos komisijos pirmininkas, 

g)
Pasaulio banko prezidentas. 

5.
nepritaria Komisijos siūlymui įsteigti tarptautinę konsultacijų atskaitomybės klausimais grupę, dėl kurios nesitarta su Parlamentu ar Taryba ir dėl kurios sistema taptų sudėtingesnė ir painesnė; laikosi nuomonės, kad sudarant stebėsenos grupę turėtų būti įtrauktos institucijos, kurios, Komisijos siūlymu, turėtų būti tarptautinės konsultacijų apskaitos klausimais grupės narės;

6.
mano, kad stebėsenos grupėje turėtų būti atstovaujama ir ES finansų rinkos priežiūros institucijoms; pabrėžia, kad nė vienai institucijai stebėsenos grupėje neturėtų atstovauti daugiau negu vienas delegatas;

7.
nurodo, kad stebėsenos grupės institucija struktūra sudėtinga; pabrėžia, kad, siekiant užtikrinti sklandžią stebėsenos grupės veiklą ir sudaryti sąlygas siekti tikslų, už kuriuos ji atsakinga, šiai grupei būtinos veiksmingos bendradarbiavimo priemonės; todėl pabrėžia, kad stebėsenos grupės nariai turi būti įgiję kompetencijos, kurios pakaktų jų politiniam atsakingumui užtikrinti;

8.
reiškia susirūpinimą dėl to, kad kai kurie pasiūlyti stebėsenos grupės nariai nekelia vietos emitentams reikalavimo taikyti TFAS; laikosi nuomonės, kad narystė stebėsenos grupėje gali būti veiksminga tik įsipareigojus vadovautis TFAS kaip šalies viduje galiojančiais standartais; pabrėžia, kad nė vienai institucijai stebėsenos grupėje neturėtų atstovauti daugiau negu vienas delegatas;

9.
pripažįsta, kad TASKF pasiūlyme numatoma išplėsti TAST narių skaičių nuo 14 iki 16; mano, kad narių skaičiaus padidinimas iki 16 priimtinas, kadangi taip būtų užtikrinta didesnė TAST veiklos pusiausvyra, ypač jeigu TASKF pasiūlymas iš dalies pakeistas siekiant užtikrinti, kad vienu metu vienodai dėmesio būtų skirta daugumai svarbiausių pasaulio valiutų zonų;

10.
ragina tris institucijas pasirašyti susitarimo memorandumą, kuriame būtų apibrėžta, kaip teisės aktų leidėjai prisijungtų prie stebėsenos grupės darbo, jeigu šiuo etapu minėtoji grupė būtų įsteigta;

11.
paveda Pirmininkui perduoti šią rezoliuciją Tarybai, Komisijai, Europos centriniam bankui ir Europos vertybinių popierių rinkos priežiūros institucijų komitetui.

� Patvirtinta 2008 m. liepos 8 d.


� OL L 184, 1999 7 17, p. 23.


� OL L 200, 2006 7 22, p. 11.


� Europos Parlamento rezoliucija dėl apskaitos standartų, naudojamų trečiosios šalies emitentų, ir jų atitikties TFAS, kaip nurodyta Prospekto direktyvos ir Skaidrumo direktyvos įgyvendinimo priemonių projekte (Komisijos reglamento, iš dalies keičiantis Reglamentą (EB) Nr. 809/2004 dėl apskaitos standartų, pagal kuriuos rengiama prospektuose pateikiama istorinė informacija, projektas ir Komisijos sprendimo dėl trečiosios šalies vertybinių popierių emitentų naudojamos informacijos, parengtos vadovaujantis tarptautiniu mastu pripažįstamais apskaitos standartais, projektas), P6_TA-PROV(2006)0436.


� P6_TA(2008)0183.

